S-940/2013

Mál þetta, sem dómtekið var þriðjudaginn 5. nóvember sl., er höfðað með ákæru, útgefinni af lögreglustjóranum á höfuðborgarsvæðinu 8. október 2013, á hendur A-kk-þgf M-kk-þgf V-kk-þgf, kt. 000000-0000, Dalseli 34, Reykjavík, fyrir eftirtalin umferðar-, fíkniefna- og hegningarlagabrot:

I.

Umferðarlagabrot með því að hafa:

1. Laugardaginn 7. apríl 2012 í Hafnarfirði ekið bifreiðinni YD-342 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 250 ng/ml og MDMA 125 ng/ml) suður Hafnarfjarðarveg þar sem ákærði missti stjórn á bifreiðinni þannig að hún hafnaði á brúarstólpa fyrir göngubrú sem staðsettur var á graseyju sem skildi á milli akreina til norðurs og suðurs með þeim afleiðingum að ákærði og farþegar sem með honum voru í bifreiðinni slösuðust.

2. Miðvikudaginn 21. nóvember 2012 í Reykjavík ekið bifreiðinni OU-649 sviptur ökurétti um Fálkabakka, á vegarkafla rétt við Arnarbakka, uns lögregla stöðvaði aksturinn.

3. Laugardaginn 2. febrúar 2013 í Reykjavík ekið bifreiðinni OU-649 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml og tetrahýdrókannabínól 0,6 ng/ml) um Suðurfell, rétt við bensínafgreiðslustöð Skeljungs, uns lögregla stöðvaði aksturinn.

4. Aðfaranótt föstudagsins 15. febrúar 2013 í Reykjavík ekið bifreiðinni OU-649 sviptur ökurétti, undir áhrifum áfengis og óhæfur um að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 0,6 ng/ml og vínandi 1.21‰) norður Jafnasel og gegn rauðu ljósi á gatnamótum Jafnasels og Breiðholtsbrautar áleiðis vestur Breiðholtsbraut uns lögregla stöðvaði aksturinn á vegarkafla við Suðurfell.

5. Aðfaranótt föstudagsins 8. mars 2013 í Reykjavík ekið bifreiðinni DM-250 sviptur ökurétti og óhæfur um að stjórna henni örugglega vegna áhrifa- og fíkniefna (í blóði mældist amfetamín 40 ng/ml og tetrahýdrókannbínól 0,9 ng/ml) austur Ármúla uns lögregla stöðvaði aksturinn.

6. Miðvikudaginn 22. júní 2013 ekið bifreiðinni OU-649 sviptur ökurétti norður Höfðabakka, á vegarkafla við Bíldshöfða, uns lögregla stöðvaði aksturinn.

7. Föstudaginn 3. maí 2013 í Kópavogi ekið bifreiðinni OU-649 sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 105 ng/ml og tetrahýdrókannabínól 2, 7 ng/ml) um Valhjalla uns lögregla stöðvaði aksturinn.

Teljast brot í 1. til og með 7. lið varða við 1. mgr. 48. gr. auk þess sem brot í 1., 3., 4., 5. og 7. lið varða við 1. mgr., sbr. 2. mgr., 45. gr. a. og brot í 4. lið einnig við 1. mgr., sbr. 3. mgr., 45. gr., allt sbr. 1. mgr. 100. gr. umferðarlaga nr. 50/1987, sbr. 1. gr. laga nr. 48/1997, 5. gr. laga nr. 66/2006 og 3. gr. laga nr. 24/2007.

II.

Fíkniefnabrot með því að hafa:

8. Á sama stað og tíma er greinir í 4. lið í I. kafla haft í vörslum sínum 1,58 g af marijúana sem lögregla fann við leit á ákærða og lagði hald á.

9. Mánudaginn 15. apríl 2013 í Reykjavík haft í vörslum sínum 1,13 g af marijúana og 1,61 g af tóbaksblönduðu kannabis sem lögregla fann við leit á ákærða við verslunina King Kong við Norðurfell og lagði hald á.

Teljast brot í 8. og 9. lið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr., sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, sbr. reglugerðir nr. 232/2001 og nr. 848/2002.

III.

Hegningarlagabrot með því að hafa:

10. Miðvikudaginn 30. janúar 2013 í Reykjavík stolið tölvuleik ásamt plasthylki sem var utan um hann samtals að andvirði 15.995 krónur úr versluninni Elko við Skeifuna 7.

11. Föstudaginn 24. maí 2013 í Reykjavík stolið kjötvöru og osti, samtals að söluandvirði 1.433 krónur, úr versluninni Bónus við Ögurhvarf 3.

12. Mánudaginn 3. júní 2013, í félagi við H-kk-þf Ö-kk-þf A-kk-þf [...] og á ótilgreindum stað eða stöðum á höfuðborgarsvæðinu stolið 6 hjólbörðum [...] sem voru í þeirra vörslum í bifreiðinni og lögregla lagði hald á.

Teljast brot 10. til og með 12. lið varða við 1. mgr. 244. gr. auk þess sem brot í 12. lið telst varða við 157. gr. almennra hegningarlaga nr. 19/1940 og til vara við 254. gr. sömu laga.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar samkvæmt 101. gr. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og að framangreind fíkniefni verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Einnig er þess krafist að framangreindir munir sem lögregla lagði hald á verði gerðir upptækir samkvæmt 1. mgr. 69. gr. og 1. mgr. 69. gr. a. en til vara samkvæmt 1. mgr. 69. gr. b. og 2. mgr. 69. gr. f. almennra hegningarlaga nr. 19/1940.

Ákærði er fæddur í desember 1990. Sakaferill hans nær aftur til ársins 2006. Frá því ári hefur hann hlotið 5 refsidóma fyrir auðgunarbrot og önnur hegningarlagabrot, umferðarlaga-, fíkniefnalaga- og vopnalagabrot. Þá hefur ákærði fimm sinnum gengist undir lögreglustjórasátt og einu sinni viðurlagaákvörðun fyrir þjófnaðar-, umferðarlaga- og fíkniefnalagabrot. Hann var dæmdur 16. nóvember 2011 til 12 mánaða fangelsisrefsingar, skilorðsbundið í 3 ár, fyrir líkamsárás, þjófnað og önnur auðgunarbrot, eignaspjöll, fíkniefnalagabrot og umferðarlagabrot, þ.á.m. brot gegn 1. og 2. mgr. 45. gr. a og 1. mgr. 48. gr. umferðarlaga. Þá var hann jafnframt sviptur ökurétti ævilangt. Hinn 25. apríl 2012 var hann dæmdur til 15 mánaða fangelsisrefsingar, skilorðsbundið í 3 ár, fyrir þjófnað, vopnalaga- og umferðarlagabrot, þ.m.t. brot gegn 1. mgr., sbr. 2. mgr. 45. gr. a og 1. mgr. 48. gr. umferðarlaga, auk þess sem ævilöng svipting ökuréttar var áréttuð. Með dóminum var skilorðsdómurinn frá 16. nóvember 2011 dæmdur upp. Hinn 20. nóvember 2012 var ákærði dæmdur til 20 mánaða fangelsisrefsingar fyrir brot gegn umferðarlögum, þ.m.t. 1. mgr., sbr. 2. mgr. 45. gr. a og 1. mgr. 48. gr. umferðarlaga, vopnalögum og fíkniefnalögum. Um var að ræða hegningarauka við dóminn frá 25. apríl 2012 og var hann jafnframt dæmdur upp. Loks var ákærði 7. mars 2013 dæmdur til 5 mánaða fangelsisrefsingar fyrir brot gegn 1. mgr., sbr. 2. mgr. 45. gr., 1. mgr., sbr. 2. mgr. 45. gr. a og 1. mgr. 48. gr. umferðarlaga, auk þess sem ævilöng svipting ökuréttar ákærða var enn áréttuð, en í málinu var um hegningarauka að ræða. Var dómurinn birtur 11. apríl 2013. Samkvæmt því sem rakið hefur verið verður refsing ákærða samkvæmt 1. til 5., 8. og 10. ákærulið ákveðin sem hegningarauki, sbr. 78. gr. almennra hegningarlaga. Umferðarlagabrot ákærða samkvæmt 6. og 7. ákærulið eru ítrekuð. Þá ber að horfa til þess að ákærða hefur ítrekað verið refsað fyrir auðgunarbrot, sbr. 71. gr. og 255. gr. almennra hegningarlaga. Refsing verður jafnframt tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í átta mánuði.

Ævilöng svipting ökuréttar ákærða er áréttuð.

Upptæk eru dæmd 2,71 g af marijúana og 1,61 g af tóbaksblönduðu hassi, samkvæmt lagaákvæðum sem í ákæru greinir. Jafnframt eru dæmdir upptækir 6 hjólbarðar, sem lögregla lagði hald á við rannsókn málsins, samkvæmt 1. mgr. 69. gr. a almennra hegningarlaga.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 125.500 krónur að meðtöldum virðisaukaskatti. Þá verður ákærði dæmdur til að greiða 1.005.432 krónur í annan sakarkostnað.

Af hálfu ákæruvaldsins flutti málið S-kk-nf P-kk-nf Ó-kk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, A-kk-nf M-kk-nf V-kk-nf, sæti fangelsi í átta mánuði.

Ævilöng svipting ökuréttar ákærða er áréttuð.

Upptæk eru dæmd 2,71 g af marijúana, 1,61 g af tóbaksblönduðu hassi og 6 hjólbarðar.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef hdl., 125.500 krónur, og 1.005.432 krónur í annan sakarkostnað.

R-kvk-nf H-kvk-nf